मां-बेटियों को कत्ल-ए-आम और डाका डालने के बाद बदमाशों के मन बदल गए. गार्ड राकेश का बेटा अनुज, दामाद विकास ने सोचा कि पुलिस मौके पर पहुंचकर सबसे पहले राकेश से ही पूछताछ करेगी. 50 साल का राकेश दिल्ली पुलिस की पूछताछ का सामना ज्यादा देर न करके टूट जाएगा. जिसके फलस्वरुप वे सब पकड़े जाएंगे. आनन-फानन में बने प्लान के तहत दामाद और बेटे ने मिलकर गार्ड राकेश को भी मौके पर घेरकर चाकूओं से गोदकर कत्ल कर दिया. कोहराम की आवाजें सुनकर स्पेशल पुलिस कमिश्नर शशि भूषण कुमार सिंह (एसबीके सिंह, वर्तमान में अरुणाचल के पुलिस महानिदेशक), पूर्वोत्तर रेंज के संयुक्त पुलिस आयुक्त रविंद्र सिंह यादव, शाहदरा जिला पुलिस उपायुक्त नुपुर प्रसाद (डीसीपी), डीसीपी क्राइम ब्रांच डॉ. जी. रामगोपाल, शाहदरा जिले के एडिश्नल डीसीपी अनिल कुमार लाल (एके लाल फिलहाल उत्तर पश्चिम जिले में एडिश्नल डीसीपी हैं) भी घटनास्थल पर पहुंच गए.